កាន់ដៃស្នេហ៍

ច្រៀងដោយ  នភ ហង្សផលា និង នភ ផលាកល្យាណ

និពន្ធបទភ្លេង និងទំនុកច្រៀង ដោយ  នភ ហង្សផលា ឆ្នាំ២០០៩

១.​ (ប) កាន់ដៃបងមកណាកនិដ្ឋា     ​​ឆ្លងមេឃស្នេហាសែនភក្តី

ស្តាប់សៀងបេះដូងឆ្លើយសម្តី  ក្នុងដួងហប្ញទ័យសែនសុខរមនា។

២. (ស) កាន់ដៃអូនហើយកុំឡើយលែង  ឲ្យស្រីនៅចំបែងរែងរងា

សូមតែស្មោះពិតចំពោះគ្នា  ក្នុងដួងទ័យាស្មោះលុះថ្ងៃសូន្យ។

បន្ទរ. (ប) ដៃបងទាំងទ្វេ  មាសមេរៀមក្រសោបអោបមាសស្ងួន

បេះដូងជូនអូន  នឹមនួនជឿចិត្តបងណាវរលក្ខណ៍

(ស) ខ្នើយមេត្រីអូនសូមឆ្លាក់

(ប ស)  ឈ្មោះយើងពីរនាក់ ជាក់ជាគូគាប់។

៣.  (ប ស) យើងកាន់ដៃគ្នាលុះអវសាន  បេះដូងពីរប្រាណសូមចងភ្ជាប់

ស្នេហ៍ភក្តីជាផលភ័ព្វ  មង្គលជាទ្រព្យ  ស្មោះលុះថ្ងៃសូន្យ (ផ្ទួន)៕